Akit mindenki nagyon szeret: Szabó Józsefné Ica néni
Sorozatunkban olyan pedagógusokat, testnevelõket, edzõket mutatunk be, akik maradandót alkottak Csongrád megye sportéletében. Szabó Józsefné, Ica néni Szeged egyik legismertebb testnevelõ tanára. Tanított a Madáchban, majd a Juhász Gyulában.
Az újságíró is kerül néha furcsa helyzetbe. Ez most egy ilyen szituáció, hiszen akirõl ír, azt kisgyerek kora óta ismeri. Szabó Józsefné – akit Szegeden mindenki csak úgy ismer: Ica néni – egykor atletizált. A Szeol AK igazolt sportolója volt. Edzõje pedig többek között az interjút készítõ újságíró édesapja, Süli József is volt. Óvodásként az edzéseken figyeltem õt, majd általános iskolában, az elsõ osztályban már elõtte sorakoztam tornasorban a tesiórán. Tanárom lett. Nagyon kedveltük az óráit.
– 1969-ben kerültem az orosházi gimnázium elvégzése után Szegedre. 73-ban végeztem biológia–testnevelés szakon a fõiskolán, ezután 1987-ben elvégeztem a Testnevelési Egyetemet. A „Madáchos" évek után következett a Juhász Gyula gyakorló általános iskola, ahol egészen 2012 nyaráig tanítottam. Ma már nyugdíjas vagyok, nyaranként úszásoktatással foglalkozom – kezdte a beszélgetést Szabó Józsefné, Ica néni.
Sok-sok tanítványa úgy emlékezik rá, mint az igazi testnevelõ tanárra. Ez sem véletlen, hiszen nála a sport megszerettetése játszotta mindig a fõszerepet.
– A hitvallásom az volt, hogy a gyerekek szeressék a testnevelésórát. Soha sem az volt a célom, hogy élsportolót faragjak belõlük, hanem az, hogy mozogjanak, sportoljanak, hogy ha felnõnek, akkor is szeressenek sportolni.
Voltak kiváló tanítványai, ezek közé tartozik a válogatott atléta Alexa Szabolcs, aki késõbb a kollégám lett a Juhász Gyulában, vagy éppen Török Béla, aki válogatott vízilabdázó lett. Tõle még egy aláírt labdát is õrzök otthon. Mindig elindultunk minden versenyen, neveztünk még akkor is, amikor nem volt esélyünk, mert nekem fontos volt, hogy az iskola képviseltesse magát, a gyerekek pedig sportoljanak. Sok szép sikert értünk el, voltak remek úszóváltóink is.
Ma már természetes, hogy egy-egy iskola a téli idõszakban sítáborba utazik. A gyerekek körében hatalmas népszerûségnek örvend egy-egy ilyen túra. – Lehet, hogy kevesen tudják, de a Juhász Gyula gyakorló általonos iskola volt a megyébõl elõször sítáborban. 1986-ban utaztunk a mai Szlovákiába (akkor még Csehszlovákiának nevezték, a szerk.). Mi voltunk az elsõ fecskék, még a Délmagyarország is írt rólunk. Ekkor kezdtem el foglalkozni az úszásoktatással a Partfürdõ medencéjében. Minden nyáron tartok azóta is foglalkozásokat, nem is tudom megszámolni, hogy mennyi de mennyi gyereket tanítottam meg úszni. Szeptemberben furcsa volt, hogy nem kellett mennem tanítani, de most már megszoktam, hogy nekem csak az úszásoktatás maradt
– fejezte be a beszélgetést Szabó Józsefné, Ica néni.
edzõ oktatás